wickkiey/tamil-wikipedia-markdown huggingface dataset:
# சரத் பவார்



**சரத் கோவிந்தராவ் பவார்** (Sharad Govindrao Pawar மராத்தி [ʃəɾəd̪ pəʋaːɾ],பிறப்பு 12 டிசம்பர் 1940) ஓர் இந்திய அரசியல்வாதி ஆவார். மகாராட்டிர முதல்வராக நான்கு முறை பதவி வகித்துள்ளார். இந்திய அரசில் பாதுகாப்புத் துறை அமைச்சராகவும், வேளாண்மைத் துறை அமைச்சராகவும் பதவி வகித்துள்ளார் . இந்திய தேசிய காங்கிரஸில் இருந்து பிரிந்து 1999இல் இவர் நிறுவிய தேசியவாத காங்கிரஸ் கட்சியின் (NCP) தலைவராக இருந்தார். இந்திய நாடாளுமன்றத்தின் மேல் அவையான மாநிலங்களவையில் தேசியவாத கட்சியினை இருந்தார். மகா விகாசு அகாதியின் தலைவராக உள்ளார்.  

மகாராஷ்டிராவின் பாராமதியினைச் சேர்ந்த இவர் மகாராட்டிராவின் மிகவும் செல்வாக்கு மிக்க அரசியல் குடும்பத்தில் ஒருவரும் மகாராட்டிரா அரசியலில் ஒரு முக்கிய நபராகவும் உள்ளார். இவரது மகள் சுப்ரியா சுலே, மருமகன் அஜித் பவார், மருமகனின் மகன் ரோஹித் ராஜேந்திர பவார் ஆகியோர் அரசியலில் ஈடுபட்டுள்ளனர்.  

பவார் 2005 முதல் 2008 வரை இந்தியத் துடுப்பாட்டக் கட்டுப்பாட்டு வாரியத்தின் தலைவராகவும், 2010 முதல் 2012 வரை பன்னாட்டுத் துடுப்பாட்ட அவையின் தலைவராகவும் பணியாற்றினார். பல ஆண்டுகள் மும்பை துடுப்பாட்டச்சங்கத்தின் தலைவராக இருந்தார்.  

2017 ஆம் ஆண்டில், இந்திய அரசாங்கம் இவருக்கு இந்தியாவின் இரண்டாவது மிக உயர்ந்த குடிமகன் விருதான பத்ம விபூசண் விருதை வழங்கியது.  

## சொந்த வாழ்க்கை
கோவிந்தராவ் பவார் மற்றும் சாரதாபாய் பவாருக்குப் பிறந்த பதினொரு குழந்தைகளில் பவாரும் ஒருவர். கோவிந்தராவின் மூதாதையர்கள் அருகிலுள்ள சாத்தாராவிலிருந்து பாரமதிக்கு குடிபெயர்ந்தனர். கோவிந்தராவ் பாராமதி விவசாயிகள் கூட்டுறவு *சங்கமான சககாரி கரேடி விக்ரி சங்கத்தில்* நீண்ட காலம் பணியாற்றினார். 1940களில் மாணவர் *விடுதியான ஷாஹு போர்டிங்கை* நிர்வகித்தார். 1950 களில் பாராமதி பகுதியில் கூட்டுறவு சர்க்கரை ஆலைகளை அமைப்பதில் முக்கியப் பங்கு வகித்தார். பவார் 1937 மற்றும் 1952 க்கு இடையில் மூன்று முறை மாவட்ட உள்ளூர் வாரியத்திற்கு தேர்ந்தெடுக்கப்பட்டார்.  

புனேவில் உள்ள பிரிகான் மகாராட்டிரா வணிகவியல் கல்லூரியில் (பிஎம்சிசி) படித்தார். சராசரி மாணவராக இருந்தாலும் மாணவர் அரசியலில் தீவிரமாக இருந்தார். உடன்பிறந்தவர்களில் பெரும்பாலோர் நன்கு படித்து அது சார்ந்த தொழில்களில் வெற்றி பெற்றனர்.  

## அரசியல் வாழ்க்கை
பள்ளி மாணவனாக இருந்தபோது, 1956 இல் *பிரவரநகரில்* கோவா விடுதலைக்காக எதிர்ப்பு அணிவகுப்பை ஏற்பாடு செய்தார். கல்லூரியில் மாணவர் அரசியலில் தீவிரமாக இருந்தார். வழக்குரைஞரான இவரது சகோதரர் விவசாயிகள் மற்றும் தொழிலாளர் கட்சியைச் சேர்ந்தவர் என்றாலும், பவார் காங்கிரஸ் கட்சியை விரும்பி 1958 இல் இளைஞர் காங்கிரஸில் சேர்ந்தார் 2009 இல் யுபிஏ கூட்டணி அரசாங்கம் மீண்டும் தேர்ந்தெடுக்கப்பட்டபோது அவர் தனது இலாகாவைத் தக்க வைத்துக் கொண்டார். விவசாய அமைச்சராக இருந்த காலத்தில் பல நெருக்கடிகளையும் சர்ச்சைகளையும் சந்தித்தார். விவசாய அமைச்சராக இருந்த காலத்தில், அவர் தனது அமைச்சர் பதவிகளை விட பிசிசிஐயின் தலைவராக தனது பங்கில் துடுப்பாட்டத்தில் நேரத்தை செலவிட்டார் என்றும் விமர்சகர்கள் சுட்டிக்காட்டுகின்றனர்.
# இராமாயணம் (தொலைக்காட்சித் தொடர்)



**இராமாயணம் ** பெரும் வெற்றியடைந்த இந்திய தொலைக்காட்சித் தொடராகும்.  

இந்து சமயத் தொடர்புள்ள காவியமான இராமாயணத்தின் தொலைக்காட்சித் தழுவலே இத்தொடராகும். வால்மீகியின் இராமாயணம் மற்றும் துளசிதாசரின்' இராமசரிதமானசை முதன்மையாகக் கொண்டு இத்தொடர் எடுக்கப்பட்டது. இதில் சில பகுதிகள் கம்பரின் *கம்ப* ராமாயணத்திலிருத்தும் சிறிதளவு சேர்க்கப்பட்டுள்ளன. இந்தத் தொடர் விஜய் தொலைக்காட்சியில் தமிழில் ஒளிபரப்பப்பட்டது.  

இத்தொடர் ஒலிபரப்பப்படும் வேளையில் "தெருக்கள் வெறிச்சோடி காணப்படும்; கடைகள் மூடப்பட்டிருக்கும்; மக்கள் தொடர் தொடங்குமுன் தொலைகாட்சிப் பெட்டிகளைச் சுத்தம்செய்து மலர்மாலையிட்டு அலங்கரித்திருப்பர்" என பிபிசி ஊடகம் செய்தி வெளியிட்டது 2020 இல் கோவிட்-19 பெருந்தொற்று முழுவடைப்புக் காலத்தில் மீண்டும் இத்தொடர் ஒளிபரப்பப்பட்டு ஏப்ரல் 16, 2020 அன்று 77 மில்லியன் பார்வையாளர்களைப் பெற்றது.  

## நடிகர்கள்
- இராமர் - அருண் கோவில்
- சீதை - தீபிகா சிகாலியா
- இலட்சுமணன் - சுனில் லகரி
- பரதன் - சஞ்சய் ஜோக்
- இராவணன் - அரவிந்து திரிவேதி
- அனுமன் - தாரா சிங்
- தசரதன் - பால் தூரி
- இந்திரஜித் - விஜய் அரோரா
- சத்துருக்கன் - சமீர் ராஜ்தா
- சனகன் - முல்ராசு ராஜ்தா
- மந்தரை - லலிதா பவர்
- கோசலை - ஜெய்ஸ்ரீ கட்கர்
- கைகேயி - பத்மா கன்னா
- சுமித்திரை - இரஜினி பாலா
- வசிட்டர் - சுதிர் தால்வி
- சிவன்/வால்மீகி - விஜய் கவிஷ்
- குசன் - சுவப்னில் ஜோஷி
- லவன் - மயுரேஷ் க்ஷெத்திரமடே

## உருவாக்கம்
1986 ஆம் ஆண்டில் இராமானந்த சாகரின் தொலைக்காட்சித் தொடர் விக்ரம் ஒளர் பேத்தாள் ஓரளவு வெற்றி பெற்றதைத் தொடர்ந்து, இராமனந்த சாகர் தூர்தர்சனின் செயற்குழுவினரைச் சந்தித்து *இராமாயணத்தின்* தொலைக்காட்சித் தொடர் பதிப்பைத் தயாரிக்கும் விருப்பத்தைப் பற்றிக் கூறினார். இத்தொடர் சாகரின் வாழ்நாள் கனவாக இருந்தது. துவக்கத்தில் இந்த யோசனை நிராகரிக்கப்பட்டு பிறகு இதற்கு புத்துயிர் அளிக்கப்பட்டாலும், இது போன்ற தொலைக்காட்சித் தொடர்கள் இன உணர்ச்சியைத் தூண்டலாம் என்ற எண்ணத்தின் காரணமாகத் தாமதிக்கப்பட்டது. இறுதியாக இத்தொடர் 52 நிகழ்வுகளாகத் தயாரிக்க அனுமதி வழங்கப்பட்டது (இத்தொடருக்கு பேரளவிலான மக்களின் ஆதரவின் விளைவாக இரண்டு முறை இதன் நிகழ்வுகள் நீட்டிக்கப்பட்டன. ஒவ்வொரு முறையும் 13 நிகழ்வுகள் மூலம் நீட்டிக்கப்பட்டு மொத்தமாக 78 நிகழ்வுகள் ஒளிபரப்பப்பட்டன). மேலும் இதற்காகத் தொலைக்காட்சியை மக்கள் குறைவாகப் பார்க்கும் நேரமான ஞாயிற்றுக் கிழமை காலை 9:30 மணிக்கு நேரம் ஒதுக்கப்பட்டது  

## மக்கள் ஆதரவும் செல்வாக்கும்

இராமாயணத்தின் ஒளிபரப்பு தொடங்கிய போது இத்தொடர் மிகப்பெரிய அளவில் மக்களிடம் பிரபலமடைந்து 10 கோடிக்கும் அதிகமான பார்வையாளர்களைப் பெற்றது. முதலில் குறைவான நபர்களே பார்த்தாலும்,  

இந்தியத் திரைப்படங்களில் சமயத்தொடர்புள்ள கருப்பொருள்களைக் கொண்ட திரைப்படங்கள் தயாரிக்கப்பட்டிருந்த போதும் *இராமாயணம்* சமயத்தொடர்புள்ள கதைகளைச்* *'  

## துணைத்தயாரிப்புகள்
இத்தொடர் நிறைவுபெற்ற சிலவாரங்களில் துணைத்தயாரிப்பான *உத்தர் இராமாயணம்* (பின்னர் *லவ குசா* என பெயர் மாற்றம் செய்யப்பட்டது) தூர்தர்சனில் அக்டோபர் 1988 இல் ஒளிபரப்பப்பட்டது. இராமாயணத்தின் தயாரிப்பு குழு மற்றும் "இராமயணத்" தொடரில் நடித்த அதே நடிகர்களுடன் உருவாக்கப்பட்டது. இது இராமரின் முடிசூட்டு விழாவைத் தொடர்ந்து வரும் நிகழ்வுகளின் உட்கதையாகும்;  

2008 ஆம் ஆண்டில் சாகர் ஆர்ட்சின் மூலம் தயாரிக்கப்பட்டு, இராமாயணத்தின் மறுஆக்கமானது என்.டி.டி.வி இமேசினில் (NDTV Imagine) ஒளிபரப்பப்பட்டது.  

## அடிக்குறிப்புகள்
# மம்தா குல்கர்னி



**மம்தா முகந்து குல்கர்னி** (Mamta Mukhund Kulkarni) (பிறப்பு:20 ஏப்ரல் 1972) ஓர் இந்தியா மாதிரியுரு மற்றும் நடிகையாவார். பெரும்பாலும் இவர் இந்தி படங்களில் நடித்துள்ளார். இவர் நடித்த *ஆசிக் ஆவாரா* (1993), *வஃகத் கமாரா கை* (1993), *க்ராந்திவீர்* (1994), *கரன் அர்சுன்* (1995), *சப்சே படா கிலாடி* (1995), *ஆந்தோலன்* (1995), *பாசி* (1996), *சைனா கேட்* (1998), மற்றும் *சுபா ருசுதம்* (2001) ஆகிய திரைப்படங்கள் வணிக ரீதியாக வெற்றியைத் தந்தன. *ஆசிக் ஆவாரா* (1993) திரைப்படத்தில் இவரது நடிப்புக்காக *லக்சு (Lux)* புதிய முகத்திற்கான ஃபிலிம் ஃபேர் விருதை பெற்றார். ராகசு ரோசன் இயக்கி குல்கர்னி மற்றும் சல்மான் கான் நடிப்பில் வெளிவந்த *கரன் அர்சுன்* (1995) திரைப்படம் சிறந்த வரவேற்பைப் பெற்றது.  

## ஆரம்பகால வாழ்க்கை
இந்தியாவில் உள்ள மும்பையில் மம்தா குல்கர்னி பிறந்தார். ஒரு நடுத்தர குடும்பத்தைச் சேர்ந்த பெண்ணான மம்தா கவர்ச்சி உலகில் ஆர்வம் காட்டவில்லை, ஆனால் அவளுடைய தாயின் விருப்பத்தால் இவர் திரைத்துறைக்கு வந்தார்  

## திரைப்படப் பட்டியல்
**இந்தித் திரைப்படம்**

| ஆண்டு | தலைப்பு | இயக்குநர் | இதர குறிப்புகள் |
| --- | --- | --- | --- |
| 1992 | மேரா தில் தேரே லியே | எஸ். ஏ. சந்திரசேகர் | தமிழில் வெளிவந்த நண்பர்கள் என்ற திரைப்படத்தின் மறுவுருவாக்கம் |
| 1992 | திரங்கா |  |  |

## தமிழ்த் திரைப்படம்
**தமிழ் திரைப்படம்**

| ஆண்டு | திரைப்படம் | இயக்குநர் |  |
| --- | --- | --- | --- |
| 1991 | நண்பர்கள் | எஸ். ஏ. சந்திரசேகர் | } |

## தெலுங்குத் திரைப்படங்கள்
**தெலுங்குத் திரைப்படங்கள்**

| ஆண்டு | இயக்குநர் |  |
| --- | --- | --- |
| 1992 | தொங்கா போலீசு |  |
| 1992 | பிரேமசிக்காரம் | } |
# கிறிஸ்டென் ஸ்டீவர்ட்



**கிறிஸ்டென் ஜேய்மெஸ் ஸ்டீவர்ட்** (பிறப்பு ஏப்ரல் 9, 1990) ஒரு அமெரிக்க நாட்டு நடிகை ஆவார். இவர் டுவிலைட் என்ற திரைப்பட தொடர்களில் நடித்ததன் மூலம் புகழ் பென்ற நடிகை ஆனார்.  

## ஆரம்பகால வாழ்க்கை
கிறிஸ்டென் ஸ்டீவர்ட் ஏப்ரல் 9, 1990ஆம் ஆண்டு கலிஃபோர்னியாவில் லாஸ் ஏஞ்சல்ஸ் நகரில் பிறந்தார்.  

## தொழில் வாழ்க்கை
இவர் தனது 8வது வயதில் 1999ஆம் ஆண்டு *தி தர்டீந்த் இயர்* என்ற திரைப்படத்தில் குழந்தை நட்சத்திரமாக அறிமுகமானார். அதை தொடர்ந்து தி ட்விலைட் சாகா: நியூ மூன், தி ட்விலைட் சாகா: எக்லிப்ஸ், தி ட்விலைட் சாகா: பிரேக்கிங் டவுன் - பார்ட் 1, தி ட்விலைட் சாகா: பிரேக்கிங் டவுன் - பார்ட் 2 உள்ளிட்ட பல திரைப்படங்களில் நடித்தார்.  

## திரைப்படங்கள்

இவர் நடித்த சில திரைப்படங்கள்:  
- 1999: தி தர்டீன்த் இயர்
- 2000: தி ஃப்ளின்ட்ஸ்டோன்ஸ் இன் விவா ராக் வெகாஸ்
- 2001: தி சேஃப்டி ஆஃப் ஆப்ஜெக்ட்ஸ்
- 2002: பேனிக் ரூம்
- 2003: கோல்ட் க்ரீக் மேனர்
- 2004: மெலிண்டா சார்டினோ
- 2004: காட்ச் தட் கிட்
- 2004: அண்டர்டோ
- 2005: ஃபியர்ஸ் பீபள்
- 2005: சதுரா
- 2007: தி மெசென்ஞ்சர்ஸ்
- 2007: இன் தி லாண்ட் ஆஃப் வுமென்
- 2007: தி கேக் ஈட்டர்ஸ்
- 2007: இன் டு தி வைல்ட்
- 2007: கட்லாஸ்
- 2008: ஜம்பர்
- 2008: தி யெல்லோ ஹாண்ட்கர்சீஃப்
- 2008: வாட் ஜஸ்ட் ஹாப்பண்ட்
- 2008: ட்விலைட்
- 2009: அட்வன்சர்லாண்ட்
- 2009: தி ட்விலைட் சாகா: நியூ மூன்
- 2010: தி ரன்அவேஸ்
- 2010: வெல்கம் டு தி ரைலீஸ்
- 2010: தி ட்விலைட் சாகா: எக்லிப்ஸ்
- 2011: தி ட்விலைட் சாகா: பிரேக்கிங் டவுன் - பார்ட் 1
- 2012: தி ட்விலைட் சாகா: பிரேக்கிங் டவுன் - பார்ட் 2
# விக்கிப்பீடியா:பங்களிப்பாளர் அறிமுகம்/தானியல் பாண்டியன்


**தானியல் பாண்டியன்** தமிழ்நாட்டின் திருநெல்வேலி மாவட்டத்தில் உள்ள பங்களாச்சுரண்டையைச் சேர்ந்தவர். தற்போது, சிகாகோ நகரில் உள்ள மருத்துவ ஆய்வு நிறுவனம் ஒன்றில் பணியாற்றி வருகிறார். தமிழ் விக்கிப்பீடியாவில் ஏற்கனவே உள்ள கட்டுரைகளை விரிவாக்கி முழுமையாக்குவதில் ஆர்வம் உடையவர். நீர் மின் ஆற்றல், மனித மூளை, கொல்கத்தா, சூரியன், சிகாகோ, இந்தியத் தரைப்படை, நீர்மூழ்கிக் கப்பல் முதலிய இவர் உருவாக்கிய கட்டுரைகளில் சில.
# இந்தியத் துடுப்பாட்டக் கட்டுப்பாடு வாரியம்


**இந்தியத் துடுப்பாட்டக் கட்டுபாடு வாரியம்** (*Board of Control for Cricket in India*) அல்லது **பிசிசிஐ** (*BCCI*) ,தேர்வுத் துடுப்பாட்டம் உட்பட இந்தியாவில் நடைபெறும் அனைத்து முக்கிய துடுப்பாட்ட போட்டிகளுக்கும் பொறுப்பான வாரியமாகும். இந்திய துடுப்பாட்ட அணி மேற்கொள்ளும் அனைத்து சுற்றுப்பயணங்களையும் போட்டிகளையும் அனைத்தையும் ஒழுங்குபடுத்துவதற்கும் அவற்றைக் கட்டுப்படுத்தவும் இந்தியத் துடுப்பாட்டக் கட்டுப்பாடு வாரியம் 1928ஆம் ஆண்டு திசம்பரில் நிறுவப்பட்டது.இதன் தலைமையகம் மும்பையில் உள்ளது. இது கொல்கத்தா துடுப்பாட்ட மன்றத்திற்கு மாற்றாக நிறுவப்பட்டது. தமிழ்நாடு சங்கங்கள் பதிவு சட்டத்தின்படி ஓர் சங்கமாக பதிவு செய்யப்பட்டது.நாட்டின் பல்வேறு அரசு விளையாட்டு மைதானங்களைப் பயன்படுத்தினாலும் இது ஓர் தனியார் விளையாட்டுக் கழகமாகும். பொதுவாக மாநில துடுப்பாட்டச் சங்கத்தில் உறுப்பினராக, சங்க உறுப்பினர் ஒருவரின் பரிந்துரையுடன் நுழைவுக் கட்டணமும் செலுத்த வேண்டும். மாநில சங்கங்கள் அவர்களது செயலாளர்களை தேர்வு செய்கின்றனர். மாநில செயலாளர்கள் பிசிசிஐ அலுவலர்களைத் தேர்ந்தெடுக்கிறார்கள். தனியார் சங்கங்களாகையால் அவர்களது வரவுசெலவு கணக்குகள் பொதுவில் வைக்கப்படுவதில்லை.  

பன்னாட்டுத் துடுப்பாட்ட மன்றத்தில் உறுப்பினராக உள்ள பிசிசிஐ ஒப்புமை இன்றி எந்த துடுப்பாட்டப் போட்டியும் அங்கீகரிக்கப் படுவதில்லை.  

## விருதுகள்
- தீலிப் சார்தெசாய் விருது
- பாலி உம்ரிக்கர் விருது
- லாலா அமர்நாத் விருது

## துடுப்பாட்டப் வளர்ச்சி மற்றும் போட்டிகள்

**இந்தியாவில் துடுப்பாட்டம்** அனைத்து நிலைகளிலும் விளையாடப்படுகிறது. பிசிசிஐ கீழ் வரும் உள்நாட்டு துடுப்பாட்ட போட்டிகளை நடத்தி வருகிறது.  

- கூச் பெகார் கோப்பை
- இராணி கோப்பை
- தியோதர் கோப்பை
- துலீப் கோப்பை
- இந்தியன் பிரீமியர் லீக் (IPL)
- ரஞ்சிக் கோப்பை
- சையத் முச்த்தாக் அலி
- விஜய் அசாரே கோப்பை
- வினோ மன்கட் கோப்பை

## ஒப்பந்தம்

இந்தியத் துடுப்பாட்டக் கட்டுப்பாடு வாரியம், வீரர்களுடன் மூன்று வகையான ஒப்பந்தங்களை கொன்டுள்ளது. இது எ - ஒப்பந்தம், பி-ஒப்பந்தம், சி-ஒப்பந்தம் எனப்படும். எ - ஒப்பந்தம் கீழ் வரும் வீரர்கள் பருவத்திற்கு ரூபாய் 1 கோடியும் [$186,000], பி- ஒப்பந்தம் கீழ் வரும் வீரர்கள் பருவத்திற்கு ரூபாய் 50 லட்சம், சி-ஒப்பந்தம் கீழ் வரும் வீரர்கள் பருவத்திற்கு ரூபாய் 25 லட்சம் பெறுகின்றனர்.  

2013 நவம்பர் மாதத்தின்படி, எ - ஒப்பந்தம் கீழ் வரும் வீரர்கள்  
- சச்சின் டெண்டுல்கர்
- மகேந்திர சிங் தோனி
- விராட் கோலி
- ரவிச்சந்திரன் அசுவின்
- சுரேஷ் ரைனா
2013 நவம்பர் மாதத்தின்படி, பி - ஒப்பந்தம் கீழ் வரும் வீரர்கள்.  
- கவுதம் கம்பீர்
- யுவராஜ் சிங்
- பிரக்யான் ஓஜா
- செதேஷ்வர் புஜாரா
- முரளி விஜய்
- உமேஷ் யாதவ்
- ரவீந்திர ஜடேஜா
2013 நவம்பர் மாதத்தின்படி, சி - ஒப்பந்தம் கீழ் வரும் வீரர்கள்.  
- தினேஷ் கார்த்திக்
- வினய் குமார்
- மொகமத் ஷாமி
### சம்பளம்
வீரர்களுக்கு கூடுதல் சம்பளமாக 5 நாள் போட்டிக்கு 7 லட்சம், 1 நாள் 4 லட்சம், டி20 போட்டிக்கு 2 லட்சம் வழங்கபடுகிறது.
# சென்னை மாரத்தான்

**சென்னை மாரத்தான்** இந்தியாவின் தமிழ்நாடு மாநிலத்தின் தலைநகர் சென்னையில் ஆண்டுதோறும் நடத்தப்படும் நெடுந்தொலைவு சாலை ஓட்டப் போட்டியாகும். 2010 ஆண்டிற்கான போட்டி பெப்ரவரி 21 அன்று நடைபெறும்.இது எட்டாவது நிகழ்வாகும். இந்தப் போட்டியின் மூலம் மக்களிடையே உடல்நலம் பேணல் குறித்த விழிப்புணர்வை ஏற்படுத்த தமிழக அரசின் தமிழ்நாடு விளையாட்டு மேம்பாட்டுத் ஆணையத்தால் தனியார் நிறுவனங்களின் புரவலுடன் நடத்தப்பெறுகிறது. 30000க்கும் கூடுதலானவர்கள் இப்போட்டியில் பங்கேற்கின்றனர்.  
## வெளியிணைப்புகள்
- சென்னை மாரத்தான் வலைத்தளம்
- Snapshots from the Chennai Marathon 2005
# கிரியோல் மொழி

கிரியோல் மொழியில் ஒரு வீதி அறிவிப்பு: *மெதுவாகச் செல், பிள்ளைகள் இங்கு விளையாடுகிறார்கள்.*]]  
**கிரியோல் மொழி** (*creole language*) என்பது ஒருவகை உருவாக்க மொழி. ஒருசார் குழுவினர் இதனை உருவாக்கிக்கொள்கின்றனர். குறிப்பாக வெவ்வேறு தாய்மொழிகளைக் கொண்ட வணிகர்கள் இதனை உருவாக்கிக்கொள்கின்றனர். தமிழில் குழூஉக்குறி என்னும் சொல்வகை உண்டு. குழூஉக்குறி என்பது ஒரு சொல் மட்டுமே. கிரியோல் மொழி வெறும் சொல் அன்று. இது ஒரு முழுமையான மொழி. தமிழில் உள்ள குழூஉக்குறியை ’கிரியோல் சொல்’ என்று குறிப்பிடலாம். **கிரியோல்** என்பது, பல மொழிகளின் கலப்பினால் உருவான உறுதியான ஒரு மொழியைக் குறிக்கும். கிரியோல் மொழிகளின் சொற்கள் அவற்றின் மூல மொழிகளிலிருந்தே பெறப்படினும், பெரும்பாலும் அவற்றில், ஒலி மாற்றங்களும், பொருள் மாற்றங்களும் இருப்பதைக் காணமுடியும். இலக்கணம் பெருமளவுக்கு மூல மொழிகளின் இயல்புகளைக் கொண்டு இருப்பினும் குறிப்பிடத்தக்க மாற்றங்களும் காணப்படுவதுண்டு.  

## அறிமுகம்
தேவைகளின் பொருட்டு இரண்டாவது மொழியாகப் பயன்படுத்துவதற்காக வளர்ந்தவர்களால் உருவாக்கப்படும் பிட்யின் மொழி அவர்களின் பிள்ளைகளுக்குத் தாய்மொழியும் முதல் மொழியும் ஆவதனால் கிரியோல் உருவாவதாக நம்பப்படுகிறது. இத்தகைய உருவாக்கமுறையைத் தாய்மொழியாக்கம் எனலாம். இளைய ராபர்ட் ஏ. ஆல் என்பார் பிட்யின் - கிரியோல் சுழற்சி பற்றி 1960 களில் ஆய்வு செய்துள்ளார்.  

கிரியோல் மொழிக்கும் அது உருவாவதற்குப் பங்களித்த மூல மொழிகளுக்கும் இடையிலான இலக்கண ஒற்றுமைகளை விட, கிரியோல் மொழிகளுக்கு இடையே கூடிய இலக்கண ஒற்றுமைகள் இருப்பதாகச் சில மொழியியலாளர்கள் கூறுகின்றனர். எனினும், இவ்வாறான ஒற்றுமையை விளக்குவதற்குப் பரவலாக ஏற்றுக்கொள்ளப்பட்ட கோட்பாடுகள் எதுவும் கிடையாது. மேலும் கிரியோல்களுக்கே தனித்துவமான இலக்கண அம்சங்களும் எதுவும் இல்லை.  

இன்று உள்ள பெரும்பாலான கிரியோல் மொழிகள் கடந்த 500 ஆண்டுக் காலப்பகுதியுள் உருவானவை. விரிந்த ஐரோப்பியப் பேரசுகளும், அடிமை வணிகமும் உண்டாவதற்குக் காரணமான கடல் வல்லரசுகளின் உலகளாவிய விரிவாக்கமும், அவர்களது வணிகமும் இதற்குக் காரணமாகும். அதிகாரத் தகுதியற்ற அல்லது சிறுபான்மை மொழிகளைப்போல கிரியோல் மொழிகளும், அவற்றின் மூல மொழிகளின் சிதைவடைந்த வடிவமாக அல்லது அவற்றின் ஒரு வட்டார வழக்காகக் கருதப்பட்டன. இப்பிழையான கருத்தாக்கம் காரணமாக ஐரோப்பியரின் குடியேற்ற நாடுகளில் உருவான பல கிரியோல் மொழிகள் அழிந்து விட்டன. இருப்பினும் அண்மைக் காலத்தில் ஏற்பட்டுவரும் அரசியல் மற்றும் அறிவுசார் மாற்றங்களினால் வாழும் மொழிகளாக அவற்றின் நிலை மேம்பட்டிருப்பதோடு, மொழியியல் ஆய்வுகளுக்கான ஒரு விடயமாகவும் இவை ஆகியுள்ளன.
# இஷாந்த் ஷர்மா



**இசாந்த் ஷர்மா** (*Ishant Sharma*; (; (பிறப்பு: செப்டம்பர் 2 1988) இந்தியத் துடுப்பாட்ட அணி வீரர் ஆவார். இவர் இந்திய அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 ஆகிய அனைத்து வடிவ துடுப்பாட்டங்களிலும் விளையாடி வருகிறார். இவர் ஒரு வலதுகை மித விரைவு வீச்சாளர் ஆவார். ஜவகல் ஸ்ரீநாத் திற்கு அடுத்தபடியாக அதிவேகமான பந்தினை வீசியுள்ளார் (ஸ்ரீநாத்தின் சாதனை: 1999 உலகக்கோப்பையின் போது மணிக்கு 154.5 கி.மீ., இசாந்தின் வேகம்: 2008 ஆஸ்திரேலியா அடிலெய்டில் 152.6&nbsp;km/h). இவர் உயரம் கொண்டவர் ஆவார்.  

2006–2007 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தொடரில் விளையாடும் வாய்ப்பு பெற்றார். அப்போது இவரின் வயது 18. இவரின் உடல்வாகினால் இவர் லம்பு எனும் புனைபெயர் கொண்டு அழைக்கப்பட்டார்.. 2001 ஆம் ஆண்டில் தேர்வுத் துடுப்பாட்டங்களில் மிக இளம்வயதில் 100 இலக்குகளை வீழ்த்தி சாதனை படைத்தார். 2013 ஆம் ஆண்டில் தென்னப்பிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 100 வது இலக்கினை வீழ்த்தினார். இதன்மூலம் விரைவாக 100 இலக்குகளை வீழ்த்திய இந்தியர்களின் வரிசையில் ஐந்தாவது இடம்பிடித்தார். 2011 பொக்சிங் நாள் அன்று ஆத்திரேலியத் துடுப்பாட்ட அணியின் ரிக்கி பாண்டிங்கிற்கு மணிக்கு 152.2 கிலோமீட்டர் வேகத்தில் பந்துவீசினார். சிறந்த இந்தியப் பந்துவீச்சாளர்களில் விரைவு வீச்சாளர்களில் ஒருவராக அறியப்படுகிறார்.  

## சர்வதேச போட்டிகள்
மே, 2007 ஆம் ஆண்டில் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத்தில் அறிமுகமானார். முனாஃவ் பட்டேல் காயம் காரணமாக விலகியதால் இவருக்கு வாய்ப்பு வழங்கப்பட்டது. இதன் இரண்டாவது போட்டியில் மூன்று ஓவர்கள் வீசினார். அதில் ஐந்து ஓட்டங்கள் மட்டுமே விட்டுக்கொடுத்தார். ஒரு ஓவரை *மெய்டனாக* வீசினார்.இலக்குகளை வீழ்த்தவில்லை. பின் சூலை-ஆகஸ்டு , 2007 ஆம் ஆண்டில் இங்கிலாந்து துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார்.  

டிசம்பர் 2007 இல் பாக்கித்தான் துடுப்பாட்ட அணிக்கு எதிரான தொடரில் முன்னணிப் பந்துவீச்சாளர்களான ஜாகிர் கான், சிறிசாந்த் மற்றும் ஆர் பி சிங் ஆகியோருக்கு காயம் ஏற்பட்டதனால் இவருக்கு விளையாடும் அணியில் இடம் கிடைத்தது. பெங்களூரில் நடைபெற்ற மூன்றாவது போட்டியில் 5 இலக்குகளை வீழ்த்தினார். இந்தத் தொடரின் இவரின் சிறப்பான செயல்பாட்டினால் ஆத்திரேலியச் சுற்றுப் பயணத்தில் விளையாடும் வாய்ப்பினைப் பெற்றார்.  

காயம் காரணமாக ஓய்வுபெற்ற ஜாகிர் கான், சிறிசாந்த் மற்றும் ஆர் பி சிங் ஆகியோர் பார்டர் கவாஸ்கர் கோப்பையில் அணி திரும்பினர். எனவே ஆத்திரேலியச் சுற்றுப் பயணத்தில் விளையாடும் அணியில் இவரது பெயர் இடம்பெறவில்லை. பின் ஜாகிர் கானுக்கு காயம் ஏற்படவே இரண்டாவது போட்டியில் விளையாடுவதற்காக மீண்டும் அணியில் சேர்க்கப்பட்டார். சிட்னி கிரிக்கெட் மைதானத்தில் நடந்த போட்டியில் சிறப்பாக செயல்பட்டார். மூன்றாவது போட்டியின் நான்காம் நாள் ஆட்டத்தில் சிறப்பாக பந்துவீசி ரிக்கி பாண்டிங்கின் இலக்கினை வீழ்த்தி அணியின் வெற்றிக்கு உதவினார். பின் அடிலெய்டு நீள்வட்ட அரங்கத்தில் நடைபெற்ற போட்டியில் சிறப்பாக பந்துவீசி இரண்டு இலக்குகளை கைப்பற்றி அனைவரது கவனத்தையும் ஈர்த்தார். இந்தத் தொடரின் முடிவில் 358 ஓட்டங்கள் கொடுத்து 6 இலக்குகளை வீழ்த்தினார். இவரின் பந்துவீச்சு சராசரி 59.66 ஆகவும் *ஸ்ட்ரைக் ரேட் 101.0 ஆகவும் இருந்தது.*
# இலண்டன் பங்குச் சந்தை


**இலண்டன் பங்குச் சந்தை** ஐக்கிய இராச்சியத்தின் தலைநகரம் இலண்டனில் அமைந்துள்ள பங்குச் சந்தையாகும். 1801ஆம் ஆண்டு நிறுவப்பட்ட இந்தப் பங்குச் சந்தை பிரித்தானிய நிறுவனங்களின் பங்குகளைத் தவிர உலகத்தின் பல பகுதிகளில் உள்ள நிறுவனங்களின் பங்குகளை வர்த்தகம் செய்யும் வசதிகொண்டு உலகத்தின் மிகப்பெரிய பங்குச் சந்தைகளில் ஒன்றாகத் திகழ்கிறது. இதன் நிர்வாகத்தை *இலண்டன் பங்குச் சந்தை குழுமம்* மேற்கொள்கிறது. அதனுடைய சந்தைக் குறியீடு **LSE**.  

## கட்டமைப்பு
இலண்டன் பங்குச் சந்தையில் நான்கு முதன்மைப் பகுதிகள் உள்ளன:  

*பங்குச் சந்தை* - உலகின் பல பகுதிகளிலிருந்தும் நிறுவனங்கள் தங்கள் முதலை எழுப்பிட உதவுகிறது. இங்கு நான்கு அடிப்படை சந்தைகள் உள்ளன; பிரதான சந்தை, மாற்று முதலீடு சந்தை (AIM), தொழில்முறை பத்திரச் சந்தை (PSM) மற்றும் சிறப்பு நிதி சந்தை(SFM).  

*பங்கு மாற்றுச் சேவைகள்* - துடிப்பான பங்கு மாற்றுச் சந்தை:பிரித்தானிய மற்றும் பன்னாட்டு நிறுவனங்களின் பங்குகள்,கடன் பத்திரங்கள், வரவுகள், சந்தை வணிக நிதியங்கள்(ETFs),சந்தை வணிக பொருட்கள்(ETCs) போன்ற நிதி ஆவணங்கள்,வைப்பு பற்றுக்கள்(depositary receipts) ஆகியவற்றில் வணிகம் நடைபெறுகிறது.  

*தகவல் சேவைகள்* - இலண்டன் பங்குச் சந்தை நிகழ்நேர விலைகள், நெய்திகள் மற்றும் பிற நிதியச் செய்திகளை உலகெங்கும் உள்ள நிதியாளர் சமூகத்தின் பயன்பாட்டிற்காக வெளியிடுகிறது.  

*வழிப்பங்குகள் (Derivatives)* - 2003இல் நிறுவப்பட்ட இலண்டன் பங்குச் சந்தையின் EDX பிரிவு பங்குகளை அடிப்படையாகக் கொண்ட வழிப்பங்குகளின் வணிகத்தில் இச்சந்தை முன்னணி வகிக்கிறது. இதன் மூலம் நேரடி பணம் புழங்கும் பங்குச்சந்தையையும் வழிப்பங்கு சந்தையையும் அண்மிக்க வைத்துள்ளது.  
## வேலைநேரம்
வழக்கமாக சனி,ஞாயிறு மற்றும் பங்குச்சந்தையால் முன்னரே அறிவிக்கப்பட்ட விடுமுறை நாட்களைத் தவிர்த்து காலை 08:00 முதல் மாலை 16:30 வரை வணிகம் நடைபெறுகிறது.  

- இலண்டன் பங்குச் சந்தையில் பட்டியலிடப்பட்டுள்ள நிறுவனங்கள் 2,899.
# விக்கிப்பீடியா:தமிழ் விக்கிப்பீடியா செய்தித் தொடர்பாளர் மாதிரி பக்கம்

விக்கிப்பீடியா இலவச கட்டற்ற கலைக்களஞ்சியமாக செயல்பட்டு வருகிறது.இதில் செய்திகள் இடம்பெறச் செய்வதற்கான பங்களிப்பைத் தன்னார்வமுடைய யார் வேண்டுமானாலும் செய்ய முடியும்.இருப்பினும் தமிழ் விக்கிப்பீடியாவின் நம்பகத்தன்மையுடையவர்களாக இருப்பவர்கள் என்கிற நிலையிலும், தமிழ் விக்கிப்பீடியாவில் தொடர்ந்து பங்களித்து வரும் நிலையிலுமுள்ள பயனர் நிர்வாகிகள் மற்றும் பயனர்கள் உங்கள் செய்தியை உடனுக்குடன் இடம் பெறச் செய்ய முடியும் என்கிற அடிப்படையில் அவர்களுடைய விருப்பத்தின்படி கீழ்கண்ட பயனர் மற்றும் பயனர் நிர்வாகிகள் தமிழ் விக்கிப்பீடியாவின் செய்தித் தொடர்பாளர்களாக உள்ளனர்.  

விக்கிப்பீடியாவிற்கு செய்தி மற்றும் அதற்கான படங்கள் அளிக்க விரும்புபவர்கள் கீழ்காணும் தொடர்பாளர்களில் தங்கள் பகுதிக்கான செய்தித் தொடர்பாளர்களின் முகவரிக்கு அனுப்பலாம் அல்லது அவர்களுடன் தொடர்பு கொள்ளலாம்.  

**செய்தித் தொடர்பாளர்கள்**  

| இ.மயூரநாதன்/Mayooranathan | புகைப்படம் | ஐக்கிய அரபு நாடுகள்/U.A.E | பயனர் அதிகாரி | ஐக்கிய அரபு நாடுகள் செய்திகள் / U.A.E News | முகவரி/Address | @....com | + ---------- |
| --- | --- | --- | --- | --- | --- | --- | --- |
| -
!பரிதிமதி
!புகைப்படம்
!தமிழ்நாடு, இந்தியா
!பயனர் நிர்வாகி
!சென்னை & தமிழ்நாடு மாநிலச் செய்திகள்
!முகவரி/Address
!@....com
!+ ---------- |  |  |  |  |  |  |  |

- மேற்காணும் அட்டவணை ஒரு மாதிரி அட்டவணைதான். இந்த அட்டவணையில் இந்தியா, இலங்கை, சிங்கப்பூர், மலேசியா போன்ற நாடுகளில் தமிழ் ஆட்சி மொழிகளில் ஒன்றாக இருப்பதால் இங்கு ஆங்கில மொழியாக்கம் தேவையில்லை என கருதிகிறேன். இதை முழுமைப்படுத்தி புதிய பக்கத்தை உருவாக்கி குறிப்பிட்ட நிர்வாகிகள் தவிர மற்றவர்கள் தொகுக்க முடியாதபடி பூட்டப்பட வேண்டும்.
# கிளைக்கோசன்



கிளைக்கோசன்(*Glycogen*) என்பது ஒரு படித்தான பாலி சாக்கரைடு ஆகும். ஏனெனில் இது  
நீராற் பகுக்கப்படும்போது குளுக்கோசு அலகுகளை மட்டும் கொடுக்கிறது இது விலங்குகளிலும் பங்கசுக்களிலும் சேமித்து வைக்கப்பட்டுள்ள காபோவைதரேட்டு ஆகும். கிளைகோசன் அனைத்து எலும்புத்தசை உயிரனுக்களிலும் (செல்களிலும்) கல்லீரலிலும் காணப்படுகிறது. இது நுங்குகளின் (சைட்டோபிளாஸ்மிக்) துகள்களாகக் காணப்படுகிறது. கிளைகோசன் என்பது பல கிளை வடிவ அமைப்பைக் கொண்டு, ஒவ்வொரு கிளைகளும் எட்டு முதல் பன்னிரெண்டு குளுக்கோசு மூலக்கூறுகளுக்கிடையே ஏற்படுகிறது. பசித்திருக்கும்போது கிளைகோசன் சேமிப்புத் திசுவிலிருந்து இடமாற்றம் செய்யப்பட்டு கிளைகோஜன் பாசுபாரிலேசு என்ற நொதியால் குளுகோசாக மாற்றப்படுகிறது. சில வேளைகளில், நமது உடலக உயிரணுக்களுக்கு குளுக்கோசு கிடைக்காத நிலையில், கொழுப்பு பொருள்கள் ஆற்றலாக மாற்றப்படும். இம்மாற்ற நிகழ்வுக்கு புதிய குளுக்கோசு உற்பத்தி (Glconeogeneisis) எனப்படும்.இவ்வாறு குளுக்கோசு ஆக்சிசனேற்றமடைந்து ஆற்றலைத் தருகிறது. குளுக்கோசிலிருந்து கிளைகோஜன் உருவாதல் கிளைக்கோசன் ஆக்கம் என அழைக்கப்படுகிறது. கிளைக்கோசன் பிளவடைந்து குளுக்கோசாக மாறுவது கிளைக்கோசன் பகுப்பு என அழைக்கப்படுகிறது.  

விலங்குகளிலுள்ள கிளைக்கோசன் தாவரங்களில் சேமிப்புணவாகக் காணப்படும் மாப்பொருள் போன்றதாகும். எனினும் மாப்பொருளை விட இதன் மூலக்கூற்றுக் கட்டமைப்பு அதிகமாகக் கிளைத்திருப்பதுடன் சிறிய இடத்தையே பிடிக்கும். கிளைக்கோசன் உடனடியாகத் தேவைப்படும் குளுக்கோசுக்கான கேள்வியை ஈடு செய்ய பயன்படுத்தப்படுன்றது. எனினும் கொழுப்பே மனிதனில் பிரதான சக்தி சேமிக்கும் பொருளாகும்.  

ஒரு சாதாரண உணவின் பின்னர் கிளைக்கோசன் ஈரலின் 8% (100–120 g) திணிவைப் பிடித்திருக்கும். ஈரலில் சேமிக்கப்பட்டிருக்கும் கிளைக்கோசனே ஏனைய உடலுறுப்புகளின் குளுக்கோசுத் தேவையை நிறைவு செய்ய பயன்படுகின்றது. ஈரலிலுள்ள கிளைக்கோசன் கிளைக்கோசுப் பகுப்புக்கு உட்பட்டு குளுக்கோசாக இரத்தத்தில் கலக்க்ப்படும். உடலின் ஏனைய உறுப்புகளான வன்கூட்டுத் தசைகளிலும், சிறுநீரகத்திலும், இரத்தச் சிவப்பணுக்களிலும், மூளையிலும் இது சேமிக்கப்பட்டுள்ளது.  

## கட்டமைப்பு

கிளைக்கோசனானது குளுக்கோசு அலகுகளாலான ஒரு பல்பகுதியம் ஆகும். கிளைக்கோசனில் ஒன்றுக்கு மேற்பட்ட கிளை மூலக்கூறுகள் இணைக்கப்பட்டிருக்கும். பொதுவாக ஒரு குளுக்கோசு மூலக்கூறின் மத்தியில் ஒரு கிளைக்கோ-புரதமும் காணப்படும்.  

## உடலியல் செயற்பாட்டில் பயன்பாடு

### ஈரல்

காபோவைதரேட்டுள்ள உணவினை உண்ட பின்னர் அது சமிபாடடைந்து, குளுக்கோசு குருதியால் உறிஞ்சப்பட்டு குருதியின் குளுக்கோசுச் செறிவு அதிகரிக்கும். அதிக குளுக்கோசுச் செறிவால் சதையியால் இன்சுலின் சுரக்கப்படும். இன்சுலின் ஈரல்க் கலங்களை கிளைக்கோசனைத் தொகுக்கத் தூண்டும். இவ்வாறு ஈரலில் குளுக்கோசு இன்சுலினின் தூண்டுதலால் அதிக கிளைக்கோசனைத் தொகுத்து சேமிக்கின்றது.  

உணவு உட்கொண்ட பின்னர் சிறிது சிறிதாக குருதியில் குளுக்கோசுச் செறிவு குறைவடையும். எனவே உடலின் சக்தித் தேவையை நிறைவேற்ற ஈரலில் சேமிக்கப்பட்டுள்ள கிளைக்கோசன் சதையியால் சுரக்கப்படும் குளுக்காகொன் ஓமோனின் தூண்டுதலில் குளுக்கோசாக மாற்றப்படுகின்றது.  

### தசைகள்

தசைகளில் உடனடிச் சக்தித் தேவையை நிறைவேற்ற கிளைக்கோசன் சிறிதளவு சேமிக்கப்படுகின்றது. கிளைக்கோசனை மீண்டும் குளுக்கோசாக மாற்றும் குளுக்கோசு-6-பொஸ்படேசு தசைகளில் இல்லாமையால், தசைகளில் சேமிக்கப்படும் கிளைக்கோசன் முழுமையாக தசைகளின் தேவையை நிறைவேற்றவே பயன்படுத்தப்படுகின்றது.
# சேதுபாவாசத்திரம்


** சேதுபாவாசத்திரம்** (ஆங்கிலம்: Sethubavachatram), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பேராவூரணி வட்டத்தில் இருக்கும் சேதுபாவாசத்திரம் ஊராட்சி ஒன்றியத்தின் வட்டார வளர்ச்சி அலுவலகம் இங்கு இயங்குகிறது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1,760 மக்கள் இங்கு வசிக்கின்றார்கள். இவர்களில் 862 ஆண்கள், 898 பெண்கள் ஆவார்கள்.
# அனுபவி ராஜா அனுபவி


**அனுபவி ராஜா அனுபவி** (*Anubavi Raja Anubavi*) 1967 ஆம் ஆண்டில் வெளிவந்த தமிழ்த் திரைப்படமாகும். கே. பாலசந்தரின் திரைக்கதை, வசனம், இயக்கத்தில் நாகேஷ் (இரு வேடங்களில்), முத்துராமன், ராஜஸ்ரீ, மனோரமா, மேஜர் சுந்தரராஜன் மற்றும் பலர் நடித்திருந்தனர். கவியரசு கண்ணதாசன் பாடல்களை எழுதியிருந்தார்.  

## இடம்பெற்ற பாடல்கள்
- அழகிருக்குது உலகிலே ஆசையிருக்குது மனசிலே அனுபவிச்சால் என்னடா கண்ணு அனுபவிப்போம்.
- அனுபவி ராஜா அனுபவி! அழகுக் கிளிகளின் கையாலே அடி விழுந்தாலும் சந்தோஷம்-அதிலே தோன்றும் அடையாளம் அதுவும் ஒரு வகை உல்லாசம்
- முத்துக்குளிக்க வாரீகளா?
- மெட்ராஸ் நல்ல மெட்ராஸ்
# தியோ டோ ரட்


**தியோ டோ ரட்** (*Theo de Raadt*, பிறப்பு: மே, 19, 1968 தென் ஆபிரிக்கா) கனடாவில் வாழும் ஒரு நிரலாளர். இவர் திறந்த பி.எசு.டி, திறந்த எசு.எசு.எச் திட்டங்களின் ஆக்குனரும் தலைவரும், நெட் பி.எசு.டி திட்டத்தின் உறுப்பினரும் ஆவார். கட்டற்ற திறந்த மென்பொருள், பேச்சுத் சுதந்திரம் உறுதியான ஆதாரவாளர் ஆவார்.
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு


கூகுள் மொழிமாற்றக் கருவி மூலம் தமிழ் விக்கிப்பீடியாவுக்குப் பங்களிப்போருக்கான வழிகாட்டு, ஒருங்கிணைப்புப் பக்கம்:  

## வழிகாட்டுக் குறிப்புகள்

- தயவுசெய்து, நீங்கள் தமிழாக்க விரும்பும் கட்டுரை ஏற்கனவே தமிழ் விக்கிப்பீடியாவில் உள்ளதா எனப் பாருங்கள். ஏற்கனவே அக்கட்டுரை இருந்தால், விக்கிப்பீடியாவில் இருந்தே அக்கட்டுரையைத் தொடர முயலுங்கள். அல்லது, உங்கள் கூகுள் தமிழாக்கத்தில் முந்தைய கட்டுரையின் உள்ளடக்கம், கலைச்சொற்கள் ஆகியவற்றோடு ஒத்துச் செல்ல முயலுங்கள்.

- தயவுசெய்து உங்கள் பயனர் பக்கத்தில் உங்களைப் பற்றிய விவரங்களைப் பகிர்ந்து கொள்ளுங்கள். விக்கிப்பீடியாவில் உள்ள மற்ற பங்களிப்பாளர்களிடம் ஒத்திசைந்து கலந்து பேசிப் பங்களிப்புகளைத் தொடர வேண்டுகிறோம். தங்களிடம் கலந்து பேசாமல் கட்டுரைகளைச் சீர் செய்வது தயக்கமாக உள்ளது.

- மிகவும் நீளும் கட்டுரைகளின் பகுதிகளைப் பொருத்தமான புதிய கட்டுரைத் தலைப்புகளுக்கு நகர்த்துவது பொருத்தமாக இருக்கும்.

- ஆங்கில விக்கியில் உள்ள உள்ளிணைப்புகளை அப்படியே பின்பற்ற வேண்டாம். தமிழில் பல கட்டுரைகள் இல்லாததால், ஏகப்பட்ட சிகப்பு இணைப்புகளைக் காண உவப்பாக இருக்காது. தவிர, பல உள்ளிணைப்புகள் தமிழ்ச் சூழலுக்குத் தேவையா என்றும் சிந்திக்க வேண்டும்.

- இணைப்புகள் கொடுக்கப்படும்போது அவை பெயர்ச்சொற்களாக இருத்தல் அவசியம். பல கட்டுரைகளில் ***' போன்ற இணைப்புகள் காணப்படுகின்றன. இவை ***' அல்லது **** என்று அமைதல் வேண்டும்.

- துப்புரவு செய்த கட்டுரைகளின் பேச்சுப்பக்கத்தில் **** என இட்டவும்.

## சிக்கல்கள்/Issues
- விக்கிப்பீடியா:Issues with google translation in Tamil Wikipedia

## கட்டுரைகள் பட்டியல்
### நல்ல தரம்
- காற்றுச்சீரமைப்பி

### நடுத் தரம்
- மக்கள்தொகை
- புளுடூத்
- மம்முட்டி
- ஜப் வீ மெட்

### குறை தரம்
- இயற்கை பேரிடர்ப்பாடு
- சுந்தரவனக்காடுகள்

## கூகுள் மொழிமாற்றக் கருவி மூலம் பங்களிப்போர்

- Thiagureview
- Vijayquality
- Beachelliots
- Dhanushcine
- Wikitrans
- Shanthalan
- Arasut
- Rexani (14 கட்டுரைகள் பிப்ரவரி 9, 2010)
- Vijayquality (27 கட்டுரைகள் பிப்ரவரி 9, 2010)
- Andsiri (1 கட்டுரை பிப்ரவரி 9, 2010)
- Beachelliots (25 கட்டுரைகள் பிப்ரவரி 9, 2010)
- Babramt (13 கட்டுரைகள் பிப்ரவரி 9, 2010)
- Thiagureview (37கட்டுரைகள் பிப்ரவரி 9, 2010)
- Kadheab (11 கட்டுரைகள் பிப்ரவரி 9, 2010)
- Arasut (25 கட்டுரைகள் பிப்ரவரி 9, 2010)
- Manjuudupa (35 கட்டுரைகள் பிப்ரவரி 9, 2010)
- Sastri123 (49 கட்டுரைகள் பிப்ரவரி 9, 2010)
- Shanthalan (44 கட்டுரைகள் பிப்ரவரி 9, 2010)
- Singarajan (50 கட்டுரைகள் பிப்ரவரி 9, 2010)
- Devikaraju (1 கட்டுரை பிப்ரவரி 9, 2010)
- Dhanushcine (30 கட்டுரைகள் பிப்ரவரி 9, 2010)

## வெளியிணைப்புகள்
- தமிழ் பேசுபவர்கள் இந்தியர்கள் இல்லையாம்: கூகுள் மொழிபெயர்ப்பில் விநோதம்
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/தேவைப்படும் கட்டுரைகள்


தேவைப்படும் கட்டுரைகள் பட்டியல். கட்டுரைகள் அருகில் ஆங்கில விக்கிக் கட்டுரைகளுக்கான இணைப்புகளையும் சேர்க்கவும்.:  

## முக்கியமான கட்டுரைகள்
விக்கிப்பீடியா:முக்கிய கட்டுரைகள்-2  

## தலைப்புகள் பட்டியல்கள்
தலைப்புகள் பட்டியல்களின் பட்டியல்  

## நோய்கள்
### நோய் (Disease)
  1. :en:Hypothermia
  1. Bronchitis
  1. Cirrhosis
  1. Diabetes mellitus நீரிழிவு நோய்
  1. பார்க்கின்சனின் நோய் (Parkinson's disease)
  1. இதய நோய் (Heart disease)
  1. Hepatitis
  1. Hypertension (Hypertension)
  1. Meningitis

### புற்றுநோய்
  1. மார்புப் புற்றுநோய் (Breast cancer)
  1. Colorectal cancer
  1. Leukemia
  1. நுரையீரல் புற்றுநோய் (Lung cancer)
  1. Lymphoma
  1. Prostate cancer
  1. தோல் புற்றுநோய் (Skin cancer)
    1. Melanoma
  1. Tumor
    1. மூளைக் கட்டி (Brain tumor)
### உணவுவழி நோய்கள் Foodborne illness
  1. Botulism
  1. Mushroom poisoning
  1. தைபோய்ட்டுக் காய்ச்சல் (Typhoid fever)
  1. Salmonella
1. தொற்று நோய்கள் (Infectious disease)
  1. நோய்க்காரணி Pathogen
  1. Bubonic plague
  1. அம்மை/கொப்பளிப்பான்Chickenpox
  1. டெங்குக் காய்ச்சல் (Dengue fever)
  1. குக்கல்Diphtheria
  1. வயிற்றுப்போக்கு (Dysentery)
  1. யானைக்கால் நோய்
  1. Gangrene
  1. Ebola
  1. கை, அடி மற்றும் வாய் நோய்(Hand,foot and mouth desease)
  1. Influenza
    1. H5N1
  1. தொழுநோய் (Leprosy)
  1. Lyme disease
  1. சின்னமுத்து/தட்டம்மைMeasles
  1. தாளம்மைMumps
  1. Pertussis (Whooping Cough)
  1. நுரையீரலழற்சிPneumonia
  1. Rabies
  1. SARS
  1. Scabies
  1. Scarlet Fever
  1. பெரியம்மை (Smallpox)
  1. ஏற்புவலிTetanus
  1. Transmissible spongiform encephalopathy
  1. Typhus
  1. West Nile virus
  1. Yellow fever

### உளவியல் நோய்கள் Mental illness
  1. ஆல்சைமரின் நோய் (Alzheimer's disease)
  1. Bipolar disorder
  1. Clinical depression
  1. Dementia
  1. Schizophrenia
  1. Asperger's syndrome

## இயற்பியல்
- பிராக் விதி - :en:Bragg's Law
- ஹைஜன்ஸ் தத்துவம் - :en:Huygens–Fresnel principle
- விளிம்பு விளைவு கீற்றணி - :en:Diffraction Grating
- Super String Theory

## தொழில்நுட்பம்
- Artificial neural network
- Bioinformatics
- Pharmacology
- Aerodynamics
- Cybernetics
- Astrophysics
- Computational neuroscience
- Teleportation

## கணிதம்
- Numerical Analysis
- Finite element method
- Hidden Markov model

## உயிரியல்
- Multicellular organism
- Jean-Baptiste Lamarc
- Selective breeding
- phylogenetics
- Genomics
- phylogenetics
- Phenetics
- Timeline of evolution
- Phenotypic trait
- Johann Carl Fuhlrott
- Hadean
- Archean
- Proterozoic
- Paleozoic
- Mesozoic
- Cenozoic
- Eukaryote
- Population genetics
- Developmental biology
- Systematics
- Monera
- Chromista

## நபர்கள்
தற்போதைய கூகுள் தமிழாக்கத் தேர்வுகளில் கூடுதலாக ஹாலிவுட்/பாலிவுட் திரைப்பட நாயகர்களின் பக்கங்கள் இடம் பெறுகின்றன. பழம்பெரும் தமிழ்நாட்டு திரைப்படத்துறையினர் இடம் பெறலாம். இதேபோல விளையாட்டுத்துறையிலும் தமிழகத்தைச் சேர்ந்த முன்னாள்/இன்னாள் விளையாட்டு வீரர்களுக்கு முன்னுரிமை கொடுக்கச் சொல்லலாம்.
# சாம் பிட்ரோடா


**சத்யநாராயண் கங்காராம் பிட்ரோடா** (*Satyanarayan Gangaram Pitroda*) (பிறப்பு; நவம்பர் 16,1942) சாம் பிட்ரோடா என்றும் அழைக்கப்படும் இவர் ஒரு இந்திய தொலைத்தொடர்பு பொறியாளரும் மற்றும் தொழில்முனைவோரும் ஆவார். இவர் இந்திய தேசிய காங்கிரசின் வெளிநாட்டுப் பிரிவின் தலைவராகவும் இருந்தார். இவர் கிழக்கிந்திய மாநிலமான ஒடிசாவில் உள்ள தித்லாகரில் ஒரு குஜராத்தி குடும்பத்தில் பிறந்தார். அப்போதைய இந்தியப் பிரதமர் மன்மோகன் சிங்கின் ஆலோசகராகவும் ஐக்கிய நாடுகள் அவையின் ஆலோசகராகவும் இருந்தார். இந்தியாவின் பொதுத் தகவல் அடிப்படைக் கட்டமைப்புகள் மற்றும் புதிய கண்டுபிடிப்புகள் என்னும் துறையில் பிரதம மந்திரிக்கு ஆலோசகராக இருந்த சாம் பிட்ரோடா இந்தியாவின் தொலைத் தொடர்புப் புரட்சிக்குப் பொறுப்பானவராகவும் கருதப்படுகிறார்.  

## ஆரம்பகால வாழ்க்கை மற்றும் தொழில்
பிட்ரோடா இந்தியாவின் ஒடிசாவிலுள்ள தித்லாகரில் ஒரு குஜராத்தி பெற்றோருக்கு பிறந்தார்.  

1966 ஆம் ஆண்டில் இவர் சிகாகோவிலுள்ள ஜி. டி. இ. தொலை தொடர்பு நிறுவனத்தில் சேர்ந்தார். 1975 ஆம் ஆண்டு மின்னணு நாட்குறிப்பேட்டை இவர் கண்டு பிடித்தார். இதன் காரணமாக, கையால் இயக்கப்படும் கணினிக் கணக்கிடல் தொழில் நுட்பத்தின் ஆரம்ப கால முன்னோடிகளில் ஒருவராக இவர் கருதப்படுகிறார்..  

## இந்தியாவுக்குத் திரும்புதல் மற்றும் பிற்கால தொழில் வாழ்க்கை
1981 ஆம் ஆண்டில் இந்தியாவுக்கு திரும்பி, இந்தியாவின் தொலைத்தொடர்பு முறையை நவீனமயமாக்க உதவ முடிவு செய்தார். 1984 ஆம் ஆண்டில், இந்தியப் பிரதமர் இந்திரா காந்தியின் அழைப்பின் பேரில் இந்தியா திரும்பிய பிட்ராடோ, தகவல் தொலைத்தொடர்பு மேம்பாட்டிற்கான மையமான சி-டாட் என்ற மையத்தைத் தொடங்கினார். அமெரிக்க குடிமகனாக இருந்த இவர் இந்திய அரசாங்கத்தில் பணியாற்ற மீண்டும் இந்திய குடியுரிமையைப் பெற தனது அமெரிக்க குடியுரிமையை கைவிட்டார்.  

1990களில் பிட்ரோடா தனது வணிக நலன்களை மீண்டும் தொடங்க சிகாகோ திரும்பினார். மே 1995 இல், சர்வதேச தொலைத்தொடர்பு ஒன்றியத்தின் *வேர்ல்ட் டெல்* முன்முயற்சியின் முதல் தலைவராக ஆனார்.  

1993 ஆம் ஆண்டில், பிட்ரோடா (தர்ஷன் சங்கருடன் இணைந்து ) உள்ளூர் சுகாதார பாரம்பரியத்தின் புத்துயிர் அறக்கட்டளை மற்றும் இந்தியாவின் பெங்களூருக்கு அருகே உள்ள இடைநிலை சுகாதார அறிவியல் மற்றும் தொழில்நுட்ப பல்கலைக்கழகம் ஆகியவற்றை நிறுவ உதவினார். இந்த அறக்கட்டளை இந்தியாவின் பாரம்பரிய மருத்துவ அறிவான ஆயுர்வேதத்தை ஊக்குவிக்கிறது.  

அக்டோபர் 2009 இல், பிட்ரோடா இந்தியப் பிரதமர் மன்மோகன் சிங்கின் பொது தகவல் உள்கட்டமைப்பு மற்றும் கண்டுபிடிப்புகள் குறித்த ஆலோசகராக நியமிக்கப்பட்டார்.  
பிட்ரோடா 2010 இல் தேசிய கண்டுபிடிப்பு மன்றத்தை நிறுவினார். ஆகஸ்ட் 2010 இல், அதன் தலைவராக நியமிக்கப்பட்டார்.  
1992 ஆம் ஆண்டில், இவரது சுயசரிதை வெளியிடப்பட்டது.  

## சர்ச்சைகள்
2024 இந்தியப் பொதுத் தேர்தலின் போது,பரம்பரை வரி குறித்து பிட்ரோடா கருத்து தெரிவித்தார். அதில் அமெரிக்காவின் சொத்து செல்வ மறுவிநியோகக் கொள்கையைக் கூறி இந்தியாவிலும் அதைப் பின்பற்றவேன்டியதன் அவசியத்தை வலியுறுத்தியதாகக் கூறப்படுகிறது. .  

2019 இந்தியப் பொதுத் தேர்தலின் போது 1984 ஆம் ஆண்டு சீக்கியர்களுக்கு எதிராக நடந்த கலவரங்கள் மற்றும் 2019 புல்வாமா தாக்குதல் குறித்து பிட்ரோடா கூறிய கருத்துக்கள் சர்ச்சையை ஏற்படுத்தியுள்ளன. சர்ச்சைக் கருத்துக்களை வெளியிட்ட உடனேயே, காங்கிரசின் ஜெய்ராம் ரமேஷ் இந்திய வெளிநாட்டு காங்கிரசின் தலைவர் பதவியை ராஜினாமா செய்ததாக அறிவித்தார்.
# தமிழ்நாட்டில் அருந்ததிய சங்க அமைப்புகளின் பட்டியல்

**அருந்ததிய சங்க அமைப்புகள்**  
- அருந்ததி மக்கள் கட்சி
- அருந்ததியர் சங்கம்
- அருந்ததியர் மகஜனசபை
- தமிழ்நாடு அருந்ததியர் ஊழியர் சங்கம்
- சமத்துவ சமாஜம்
- டாக்டர் அம்பேத்கர் அருந்ததியர் சங்கம்
- தமிழ்நாடு அனைத்து அருந்ததியர் சங்கக் கூட்டமைப்பு
- மும்பை அருந்ததியர் சங்கம்
- அருந்ததியர் கலைஇலக்கிய கழகம்
- அருந்தமிழர் விடுதலை இயக்கம்

## ஆதாரம்
# சி. கே. என். பட்டேல்


**சி. குமார் என். பட்டேல்** (பி. 2 சூலை, 1938) 1963- ஆம் ஆண்டு **கார்பன் டையாக்சைடு லேசரை** வடிவமைத்தார். இந்த லேசர் வெட்டலுக்கும் பற்றவைத்தலுக்கும் பெருமளவில் பயன்படுத்தப்படுகிறது. C O <sub>2</sub> லேசர் மட்டுமல்லாது அகச்சிவப்பு இராமன் லேசரையும் பட்டேல் தயாரித்துள்ளார்.  

சி. கே. என். பட்டேல் மகாராட்டிர மாநிலம் பூனா மாவட்டத்திலுள்ள பராமத்தி என்னும் ஊரில் பிறந்தவர்; பூனா பல்கலைக்கழக பொறியியல் கல்லூரியில் பொறியியல் பட்டப்படிப்பை முடித்து விட்டு ஸ்டான்போர்டு பல்கலைக்கழகத்தில் மேற்படிப்பைத் தொடர்ந்தார். 1961- ஆம் ஆண்டு **பெல் ஆய்வத்தில்** சேர்ந்த பட்டேல் அங்கிருந்தவாறே கார்பன் டையாக்சைடு லேசரைத் தயாரித்தார்.
# பால வயிரவநாதன்



**பருத்தியூர் பால வயிரவநாதன்** ஈழத்து சமூக, உளவியல் எழுத்தாளர். நாற்பது ஆண்டுகளுக்கும் மேற்பட்ட பத்திரிகை எழுத்துத்துறை அனுபவம் மிக்க இவர் கவிதை, சிறுகதை, ஓவியம், இலக்கியக் கட்டுரைகள், விமர்சனக் கட்டுரைகள் எனப் பல்துறைகளிலும் எழுதியிருக்கிறார். இலங்கை அரசின் உயர் விருதான ‘கலாபூஷணம்’ விருது பெற்றவர்.  

## வாழ்க்கைக் குறிப்பு
பால வயிரவநாதன் யாழ்ப்பாணம், பருத்தித்துறை, புலோலி கிழக்கைப் பிறப்பிடமாகக் கொண்டவர். மாணவராக இருக்கும் போதே கவிதை, கட்டுரைகளை எழுதத் தொடங்கி, ‘சங்கொலி’, ‘விஞ்ஞானி’ ஆகிய கையெழுத்துப் பிரதிகளை வெளியிட்டார். ஆரம்பக் கல்வியை முடித்த பின்னர், அரச எழுதுவினைஞர் சேவையில் இணைந்து, பல்வேறு அரச நிறுவனங்களிலும் பணியாற்றி, பின்னர் கொழும்பு இந்துசமய, கலாசார அலுவல்கள் திணைக்களத்தில் நிர்வாக அலுவலராக ஓய்வு பெற்றார். கலாசார அமைச்சின் கீழ் இயங்கும் தமிழ் சாகித்தியக் குழுவின் செயலாளராகவும் சில காலம் செயலாற்றினார்.  

## பத்திரிகைத் துறையில்
வயிரவநாதன் தனது 20ஆவது வயதில் ஏரிக்கரைப் பத்திரிகைகளுக்குக் கூட்டு நிருபராகவும், டைம்சு நிறுவனத்தின் ஈழமணி, மற்றும் யாழ்ப்பாணம் ஈழநாடு ஆகிய பத்திரிகைகளில் செய்திகள், கட்டுரைகளை எழுதினார்.  

## எழுத்துத் துறையில்
‘வாழ்வியற் சிந்தனைகள்’ என்ற தலைப்பில் ஆயிரத்திற்கும் மேற்பட்ட கட்டுரைகளை எழுதியிருக்கிறார். இவரது கட்டுரைகள் ‘வாழ்வியல் வசந்தங்கள்’ என்ற தலைப்பில் பல பாககங்களாக வெளிவந்தன. இதன் முதற் தொகுதிக்கு இலங்கை இலக்கியப் பேரவையின் பரிசு கிடைத்தது. வயிரவநாதன் பத்திரிகைச் சிறுகதைகளுக்கும், நூல்களின் அட்டைப் படங்களுக்கும் படங்களை வரைந்து உதவியுள்ளார். இவரது கவிதைகள் இலங்கையின் தேசிய வார இதழ்களில் வெளிவந்துள்ளன.  

## விருதுகள்
- கலாசார தேசிய மரபுரிமைகள் அமைச்சு ஆண்டுதோறும் அரச அலுவலர்களுக்கென நடத்தும் ஆக்க இலக்கியப் போட்டிகளில் இவர் பங்கு கொண்டு பரிசில்களைப் பெற்றுள்ளார். 2005, 2006 ஆம் ஆண்டுகளில் சிறுவர் இலக்கியத்துக்காக முதலாம் பரிசும், 2006ஆம் ஆண்டின் சிறுகதைக்காக கொழும்பு மாவட்டத்தில் முதலாம் பரிசும் அத்துடன் சிறப்புப் பரிசும் பெற்றார்.
- 2005 இல் இலண்டன் பூபாள இராகத்தின் சிறுகதைப் போட்டியில் சிறப்புப் பரிசும் பெற்றுள்ளார்.
# தமிழரசுக் கழகம்



**தமிழரசுக் கழகம்** (*Tamil Arasu Kazhagam*) ம. பொ. சிவஞானம் என்பவரால் 1946, நவம்பர் 21 அன்று சென்னையில் தமிழ்முரசு மாத இதழ் அலுவலகத்தில் 70 இளைஞர்களுடன் கூடி நிறுவிய அமைப்பாகும். 'தமிழ் வளர, தமிழர் வாழ, தமிழ்நாடு செழிக்க தமிழரசு வேண்டும். சுதந்திர அரசியலை நிர்ணயிக்கும் உரிமை தமிழருக்கு உண்டு' என்பது தமிழரசு கழகத்தின் முக்கியக் கொள்கையாக இருந்தது. இந்திய விடுதலைக்குப் பிறகு, தமிழகத்தின் எல்லைகளை வரையறுத்து அவற்றுக்காகப் போராடும் நோக்கோடு இந்த அமைப்பு செயல்பட்டது. ம.பொ.சி இதன் தலைவராகச் செயல்பட்டார். மொழிவாரி மாகாணப் பிரிவினைக் கிளர்ச்சியைத் தமிழகத்தில் தொடங்கினார். தமிழக வடக்கு - தெற்கு எல்லைக் கிளர்ச்சிகளை நடத்தி, வடக்கெல்லையில் ஒரு தாலுகாவும் (தணிகை), தெற்கு எல்லையில் ஐந்து தாலுகாக்களும் (குமரி மாவட்டம் மற்றும் நெல்லை மாவட்டத்தின் செங்கோட்டை வட்டம்) தமிழகத்துடன் இணையக் காரணமானார். சென்னை தமிழகத்திற்கு தலைநகராக ஆனதற்கு ம. பொ. சியின் தமிழரசுக் கழகமும் ஒரு காரணமாகும்.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
# ஒன்பதாவது தமிழ் இணைய மாநாடு



**ஒன்பதாவது தமிழ் இணைய மாநாடு** 2010, சூன் 23 ஆம் நாளிலிருந்து சூன் 27 வரை நடைபெற்றது. இதே காலப்பகுதியில் தமிழ்நாடு அரசின் சார்பில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டுடன் இணைந்து உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை நடத்தியது.  

## மாநாட்டுப் பொருள்

இம்மாநாடு கருத்தரங்கம், சமுதாய குழுமம், கண்காட்சி ஆகிய மூன்று சிறப்புக் கூறுகளைக் கொண்ட முழு அளவிலான தமிழ் இணைய மாநாடாக உத்தமம் 2010 இருக்கும். தமிழ் கணியம், பொதுவான தமிழ் இணையம் ஆகியவற்றின் அண்மைக்கால முன்னேற்றங்கள், சவால்கள் குறித்து முழுமையாக ஆராயும் தொழில்நுட்பக் குழுவாக மாநாட்டு அரங்குகள் இருக்கும். உலக அளவிலான தமிழ் இணையத் தொழில் நுட்ப வல்லுனர்களும், ஆய்வறிஞர்களும், கணினி மற்றும் இணையத் திறனுடையவர்களும் இம்மாநாட்டில் பங்கேற்றனர்.  

## மாநாட்டுக் குழுக்கள்

தமிழ் இணைய மாநாட்டுக்குத் தமிழக அரசினால் உள்ளூர் ஏற்பாட்டுக் குழுவும், உலகத்தமிழ் தகவல் தொழில்நுட்ப மன்றம் (உத்தமம்) நிகழ்ச்சிக் குழு, பன்னாட்டுக் குழு என்கிற இரண்டு குழுக்களையும் அமைத்துள்ளன.  

### உள்ளூர் ஏற்பாட்டுக் குழு

**தலைவர்**  

- பேராசிரியர் மு. ஆனந்தகிருஷ்ணன் (தலைவர், ஐ.ஐ.டி., கான்பூர்)

**அமைப்பாளர்**  

- டாக்டர் பூங்கோதை ஆலடி அருணா (தகவல் தொழில்நுட்பத் துறை அமைச்சர், தமிழ்நாடு அரசு)

**ஒருங்கிணைப்பாளர்**  

- டேவிதார், இஆப., (செயலர், தகவல் தொழில்நுட்பத் துறை, தமிழ்நாடு அரசு)

**உறுப்பினர்கள்**  

- கவிஞர் கனிமொழி (மாநிலங்களவை உறுப்பினர், இந்திய அரசு)
- முனைவர் ப. அர. நக்கீரன் (இயக்குநர், தமிழ் இணையப் பல்கலைக் கழகம்)
- மோகன் (தேசிய தகவல் மையம், இந்திய அரசு)
- டி.என்.சி. வெங்கடரங்கன் (துணைத் தலைவர், உத்தமம்)
- ஆண்டோ பீட்டர் (கணித் தமிழ்ச் சங்கம்)
- ஸ்வரன் லதா (இயக்குநர்,இந்திய மொழிகளில் தொழில்நுட்ப மேம்பாடு, தொலைத் தொடர்பு மற்றும் தகவல் தொழில்நுட்ப அமைச்சகம், இந்திய அரசு)
- டாக்டர். சந்தோஷ் பாபு. இஆப.,(மேலாண்மை இயக்குநர், தமிழ்நாடு மின்னணு நிறுவனம், தமிழ்நாடு அரசு)

### நிகழ்ச்சிக் குழு

**தலைவர்**  

- முனைவர். வாசு அரங்கநாதன், பென்சில்வேனியா பல்கலைக்கழகம், அமெரிக்கா

**உறுப்பினர்கள்**  

- எஸ் மணியம், சிங்கப்பூர்
- முனைவர். ரா சிவகுமாரன் , NIE, சிங்கப்பூர்
- முனைவர். ந. தெய்வசுந்தரம் சென்னைப் பல்கலைக்கழகம், இந்தியா.
- முனைவர். முத்துக்குமார் ஆறுமுகம், குமரகுரு கல்லூரி, கோயம்புத்தூர்,இந்தியா.
- முனைவர். மா. கணேசன் - அண்ணாமலைப் பல்கலைக்கழகம், இந்தியா.
- முனைவர். அப்பாசாமி முருகையன், Ecole Pratique des Hautes Etudes,பிரான்சு.
- தவரூபன், இலங்கை.
- முகுந்த்ராஜ், - ஆஸ்திரேலியா
- சுபாஷிணி கனகசுந்தரம் - ஜெர்மனி.

### பன்னாட்டுக் குழு

**தலைவர்**  

- வா.மு.சே. கவிஅரசன், ஒகயோ,அமெரிக்கா.

**உறுப்பினர்கள்**  

- முனைவர் நாக. கணேசன், டெக்சாஸ், அமெரிக்கா.
- சிவா பிள்ளை, இலண்டன், இங்கிலாந்து.
- இளந்தமிழன், மலேசியா
- கலைமணி, சிங்கப்பூர்.
- முனைவர் மறைமலை, சென்னை.
- முனைவர் இராம்.கி, சென்னை.
- முனைவர் பத்ரி சேஷாத்திரி,சென்னை.
- இனிய நேரு, சென்னை.
- தில்லைக் குமரன், கலிஃபோர்னியா, அமெரிக்கா.

## நிகழ்ச்சி நிரல்
- நிகழ்ச்சி நிரல் அடங்கிய கோப்பு
# சிறீதர் பிச்சையப்பா


**சிறீதர் பிச்சையப்பா** (ஸ்ரீதர் பிச்சையப்பா, ஒக்டோபர் 20, 1962 - பெப்ரவரி 20, 2010) இலங்கையின் பிரபலமான நாடகக் கலைஞர். ஏராளமான வானொலி, மேடை நாடகங்களில் நகைச்சுவைப் பாத்திரங்களில் தோன்றி நடித்தவர். அத்துடன் பின்னணிப் பாடகர், பாடலாசிரியர், இயக்குநர், எழுத்தாளர், 'மிமிக்ரி', மற்றும் ஓவியம் எனப் பல கலைத்துறைகளில் ஈடுபட்டவர்.  

## வாழ்க்கைச் சுருக்கம்
நாடகக் கலைஞரான டி. வி. பிச்சையப்பாவின் மகனான சிறீதர் 1962ம் ஆண்டு கொழும்பு கொட்டாஞ்சேனை கதிரேசன் வீதி இல்லத்தில் பிறந்தார். கொழும்பு விவேகானந்தா கல்லூரியில் கல்வி கற்றவர். தமது சிறுவயதில் இலங்கை வானொலியில் "சிறுவர் மலர்" நிகழ்ச்சி மூலம் சிறுவர் நாடகங்களில் பிரபலமாகிப் பின்னர் பாடகராக கலையுலகிற்கு பிரவேசித்தார். அப்சராஸ், ரங்கீலாஸ் போன்ற இலங்கையின் பிரபல இன்னிசைக்குழுக்களின் பிரதானமான பாடகராகவும் ஒரு மேடை அறிவிப்பாளராகவும் திகழ்ந்திருக்கின்றார்.  

நவீன ஒவியத்தை வரைவதில் கொழும்பு மாவட்டத்தில் அவர் முன்னோடியாகவும் திகழ்ந்துள்ளார். அத்துடன் கவிதை எழுதுவதிலும் திறமை படைத்தவர். வானொலி நாடகங்கள், தொலைக்காட்சி நாடகங்கள் என்று தனது நடிப்புத்திறனை பல வழிகளில் இவர் பல்லூடகங்களூடாக வெளிப்படுத்தினார். சிங்கள தொலைக்காட்சி நாடகங்களைத் தமிழில் மொழிபெயர்த்து வழங்கினார். இலங்கையின் ஈழத்தவர் கலையம்சத்தை தென்னிந்திய கலைத்துறையுடன் ஒப்பிட்டுக் கூறும் அளவுக்கு தொண்ணூறுகளில் தென்னிந்திய திரையுலகின் பின்னணியில் ஈழத்துப் பாடல்கள் பலவற்றைப் பாடியுள்ளார்.  

பல்கலைத் தென்றல் என அழைக்கப்பட்ட சிறீதர் கிழக்கு மாகாணக் கலைநிகழ்ச்சி ஒன்றில் கலந்து கொண்டிருந்த போது குண்டு வெடிப்பில் சிக்கி ஒரு கண்ணை இழந்தார்.
# மணிமேகலை

**மணிமேகலை** என்ற தலைப்பில் உள்ள கட்டுரைகள்:  

- மணிமேகலை (காப்பியம்)
- மணிமேகலை (1940 திரைப்படம்)
- மணிமேகலை (1959 திரைப்படம்)
- மணிமேகலை, ஈழத்துக் கலைஞர்
- லீனா மணிமேகலை, எழுத்தாளர்
- மணிமேகலை (கதைமாந்தர்), பொன்னியின் செல்வன் புதினத்தின் கதைமாந்தர்
---
# விக்கிப்பீடியா:த.வி. வெளியுறவுச் செய்திகள்

தமிழ் விக்கிப்பீடியாவின் சார்பாக வெளியுறவுத் தொடர்பாளர்கள் எனும் பெயரில் அரசு அமைப்புகள் மற்றும் பெரும் தனி அமைப்புகளுடன் தொடர்பு கொண்டு பேசுவதற்கென தமிழ் விக்கிப்பீடியாவின் பயனர்கள் சிலரைத் தேர்வு செய்ய முடிவு செய்யப்பட்டது. இதன்படி தேர்வு செய்யப்படுவதற்காக நடத்தப்பட்ட வாக்கெடுப்புகள் மற்றும் தேர்வு செய்யப்பட்டவர்கள் குறித்த தகவல்களை இப்பக்கத்தில் குறிப்பாகச் சேர்க்கப்பட்டுள்ளன.  

## 2010 ஆம் ஆண்டு

- வெளித்தொடர்புகளுக்காக தமிழ் விக்கிப்பீடியாவின் சார்பாளர்கள் (பிரதிநிதிகள்) குழு ஒன்றுக்கான சேர்ந்தெடுப்பு நடக்கின்றது.பிப்பிரவரி 24, 2010 அன்று முடிவடையும். பார்க்கவும்: விக்கிப்பீடியா:ஆலமரத்தடி#சேர்ந்தெடுப்பு வேண்டுகோள்
- சேர்ந்தெடுப்பின் முடிவுகள் வெளியாகிவிட்டன. வெளியுறவுக்காக ஒருமனதாகத் தேர்ந்தெடுக்கப்பட்ட தமிழ் விக்கிப்பீடியர்கள்:
1. மயூரநாதன் - நடுக் கிழக்கு நாடுகள்
1. சிறீதரன் கனகு - ஆத்திரேலியா
1. நற்கீரன் - கனடா
1. சிவக்குமார் - கோவை
1. செல்வா - கனடா
1. சுந்தர் - பெங்களூர் (இந்திய விக்கிமீடியா சிறகத்தின் சார்பாக)
1. ரவி - கோவை
1. மணியன் - வட இந்தியா (மும்பை)
1. கலையரசி - ஐரோப்பா (நோர்வே)
1. கார்த்திக்பாலா - ஐக்கிய அமெரிக்கா
1. பரிதிமதி - சென்னை
1. தேனி சுப்பிரமணி - தேனி

இக்குழுவின் செயற்பாடுகள், கருத்தாடல்கள் விக்கிப்பீடியா:வெளியுறவு தொடர்பாளர்கள் கூடலகம்  
என்னும் பக்கத்தில் பதிவாகும்.  

## 2011 ஆம் ஆண்டு

2010 ஆம் ஆண்டு வெளியுறவு தொடர்பாளர்களைத் தேர்வு செய்யப்பட்டவர்களே 2011 ஆம் ஆண்டுக்கும் தொடரலாம் என இரவி கூறிய கருத்து ஏற்கப்பட்டது. பார்க்கவும்: விக்கிப்பீடியா:ஆலமரத்தடி விக்கிப்பீடியா வெளியுறவு தொடர்பாளர்கள்  

## இதையும் பார்க்க

- விக்கிப்பீடியா:வெளியுறவு தொடர்பாளர்கள் கூடலகம்
# விக்கிப்பீடியா:முதற்பக்கக் கட்டுரைகள்/பெப்ரவரி 22, 2010


**ஒலிபெருக்கி** என்பது ஏதேனும் ஒரு வகையில் ஒலியை பெரிதாக்கி வெளிப்படுத்தும் ஒரு கருவி. பொதுவாக ஒலியலைகளை மின்னலைத் துடிப்புகளாக மாற்றி, தக்க முறைகளால் மிகைப்படுத்தி பின்பு மீண்டும் மின்னலைகளை ஏதேனும் ஒரு வகையில் ஒலியலைகளாக மாற்றும் கருவிக்கு ஒலிபெருக்கி என்று பெயர். ஒலி என்பது ஏதேனும் ஒன்று அதிர்வதால் அதனைச் சூழ்ந்துள்ள காற்றில் உண்டாகும் அழுத்த ஏற்றத்தாழ்வுகளால் உருவாகின்றது. இந்த அழுத்த வேறுபாடுகள் நம் காதை அடைகின்றன. இந்த ஒலிபெருக்கிகளிலும் மெல்லிய தட்டு அல்லது தகடு போன்ற ஒரு பகுதி மேலும் கீழுமாக எழுப்ப வேண்டிய ஒலிக்கு ஏற்றாற்போல அதிரும். இப்படி அதிரச்செய்ய ஒரு நிலைக்காந்தத்தின் மீது மின்னோட்டம் செல்லும் கம்பிச்சுருள் கொண்ட மின்காந்தம் அமைக்கப்பட்டிருக்கும். இந்த சுருள்கம்பியில் மின்னோட்டம் பாயும் பொழுது மின்னோட்டத்தின் அளவுக்கும், திசைக்கும் ஏற்றாற்போல ஏற்படும் காந்தப் புலம் நிலைக்காந்தத்தின் காந்தப்புலத்தால் வெவ்வேறு அளவில் ஈர்க்கப்பட்டும் விலக்கப்பட்டும் அசையும். இந்தச் சுருளுடன் இணைக்கப்பட்டிருக்கும் மெல்லிய தட்டு, தகடு அல்லது விரிகூம்பு அசைவதால் அதிர்வுகள் ஏற்படுகின்றன. இந்த அதிரும் தகட்டால் ஒலி எழும்புகின்றது.  
---

**வில்லியம் வேர்ட்ஸ்வொர்த்** ஒரு முக்கியமான ஆங்கில இன்பத்துப்பால் கவிஞர். இவர் தமது நெருங்கிய நண்பர் சாமுவேல் கோல்ரிச்சுடன், இணைந்து 1798 ஆம் ஆண்டு கூட்டுப் பதிப்பாக வெளியிட்ட ***வசன கவிதைகள்*** (லிரிகல் பல்லாட்கள்) கொண்டு ஆங்கில இலக்கியத்தில் இன்பவியல் காலத்தைத் தொடங்க உதவியிருக்கிறார். புதிய வகை கவிதை "மனிதர்களின் உண்மையான மொழியின்" அடிப்படையில் அமைந்திருந்தது என்பதுடன் 18ம் நூற்றாண்டு கவிதையின் மிகவும் செல்வாக்கு பெற்றிருந்த சொல்நடையைத் தவிர்ப்பதாக இது இருந்தது. அவருடைய தொடக்ககால கவிதையான ***தி பிரிலூட்*** வேர்ட்ஸ்வொர்த்தின் தலைசிறந்த படைப்பாகக் கருதப்படுகிறது.
# ஆங்கில இலக்கியம்

**ஆங்கில இலக்கியம்** (*English literature*) என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவைச் சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.  

### வரலாறு

#### பழைய ஆங்கில இலக்கியம்
கி. பி 450 முதல் 1066 வரை உள்ள காலத்தை பழைய ஆங்கில இலக்கிய குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.  

### வெளியிணைப்புகள்

- பிரித்தானிய இலக்கியம் LibraryThing
- லூமினேரியம்: மத்திய கால ஆங்கில இலக்கியம் (1350-1485)
- 16ஆம் நூற்றாண்டு மறுமலர்ச்சி ஆங்கில இலக்கியத் தொகுப்பு (1485-1603)
- 17ஆம் நூற்றாண்டு ஆங்கில இலக்கியத் தொகுப்பு (1603-1660)
- நார்டன் ஆங்கில இலக்கியத் தொகுப்பு

### புகழ் பெற்ற எழுத்தாளர்கள்
ஜெஃப்ரி சாஸர்  

எட்மண்ட் ஸ்பென்ஸர்  

வில்லியம் ஷேக்ஸ்பியர்  

ஜான் மில்டன்  

ஜான் டிரைடன்  

சாமுவேல் ஜான்சன்  

வில்லியம் வேர்ட்ஸ்வொர்த்  

லார்டு டென்னிஸன்  

தாமஸ் ஹார்டி
# சாமுவேல் டெய்லர் கோல்ரிட்ஜ்



**சாமுவேல் டெய்லர் கோல்ரிட்ஜ்** (21 அக்டோபர் 1772 – 25 சூலை 1834) ஓர் ஆங்கில கவிஞராவார். அவரது சிறந்த நண்பர் வில்லியம் வேர்ட்ஸ்வொர்த்துடன் இணைந்து ஆங்கில இயக்கத்தின் இன்பவியல் இலக்கியத்திற்கு அடிகோலியவர்களாகக் கருதப்படுகின்றனர்.  

கோல்ரிட்ஜ் பத்தாவது குழந்தையாகப் பிறந்தவர். கேம்பிரிட்ஜ் பல்கலைக்கழகத்தில் படித்தாலும் பட்டம் எதுவும் பெறவில்லை. 1795ஆம் ஆண்டு வேர்ட்ஸ்வொர்த்தைச் சந்தித்து அவருடன் நெருங்கிய நட்பு கொண்டார். 1798ஆம் ஆண்டு இருவரும் இணைந்து *லிரிகல் பல்லார்ட்ஸ்* என்னும் வசனநடைக் கவிதைகளை எழுதி வெளியிட்டனர். இத்தொகுதி ஆங்கில இலக்கிய்யத்தின் முக்கிய திருப்பமாக பல திறனாய்வாளர்களால் கருதப்படுகிறது. இத்தொகுதியில் பல கவிதைகளை வேர்ட்ஸ்வொர்த் எழுதியிருந்தாலும் கோல்ரிட்ஜ் எழுதிய *த ரைம் ஆஃப் த ஏன்சியன்ட் மாரினர்* பலரால் அவருடைய சிறந்த படைப்பாகப் பாராட்டப்படுகிறது.  

1790களில் இவர் ஓபியம் போதைமருந்துக்கு அடிமையானார். இத்தீவழக்கத்திலிருந்து மீள முடியாது குடும்பத்தை நடத்தவியலாது உடல்நலமும் குன்றினார். தமது எழுத்துக்களைத் தொடரவியலாது போயிற்று. அவரது நாக்குவன்மையால் அவர் பல மாலை விருந்துப் பேச்சுக்களுக்கு பேச அழைக்கப்பட்டார். பின்னாளில் சிறந்த விரிவுரையாளராகவும் பணியாற்றினார்.
# ஜார்ஜ் வாஷிங்டன் கார்வர்



**ஜார்ஜ் வாசிங்டன் கார்வர்** (*George Washington Carver*, சனவரி 1864 – சனவரி 5, 1943), ஓர் அமெரிக்க தாவரவியல் அறிவியலாளர், கண்டுபிடிப்பாளர் மற்றும் கல்வியாளர். அவரது பிறப்புக் குறித்து சரியாக அறியப்படாவிடினும் மிசௌரி மாநிலத்தில் அடிமைத்தனம் ஒழிக்கப்பட்டதிற்கு முன்பாகவே சனவரி 1864 இல் அவர் பிறந்திருக்கக்கூடும் என நம்பப்படுகிறது.  

## பன்னாட்டு பெயர்சுருக்கத் தரக்குறியீடு

- இவரது பெயர்சுருக்கம் நிறுவப்பட்டுள்ள தாவரங்களின் கணக்கீடு நடைபெறுகிறது.